لۆکی فیتنەچی، دەتلایەوە بە ناڕەحەتی لە چنگە ئاسنییەکانی تۆردا.
شەوی ڕابردوو کاتێک کە خواکانی تر نوستبوون، لۆکی بەدزیەوە چوە لای ژنەکەی تۆر
سیف و قژە جوانەکەی بڕی.
لەو کاتدا ئەوە وەک گاڵتەیەکی خۆش دەردەکەوت،
بەڵام تۆر بەنیاز بوو ھەموو ئێسکەکانی گیانی بشکێنێت.
لۆکی دەبوو بیر لە ڕێگەیەک بکاتەوە بۆ ڕاست کردنەوەی ئەوەی کردوویەتی.
بەس چی دەتوانێت جێی قژە جوانەکەی سیف پڕ کاتەوە، کە وەکو گەنمی هاوین ئاڵتوونی بوو؟
کورتە باڵاكان! - ئاسنگەرە ئەفسانەییەکانیان دەتوانن ھەموو شتێک دروست بکەن.
بۆیە لۆکی بە پەلە چوو بۆ شانشینەکەیان، لە قوڵایی شاخەکانی زەوی.
تەنانەت پێش ئەوەی بگات، لۆکی پلانی دا دەڕشت
کە چۆن وابکات کورتەباڵاکان داواکەی جێبەجێ بکەن.
بڕیاریدا باشترین گرەو ئەوەیە دوو بنەماڵە بكات بە دوژمنی یەکتر.
سەرەتا سەردانی کوڕە لێھاتووەکانی ئیڤاڵدی كرد.
پێی گووتن کە دوژمنەکانیان، دوو براکە بڕەک و ئەیتری،
بانگەشەی ئەوە دەکەن کە ئەوان باشترین وەستای کارامەن لە جیھاندا
و بڕیاریانداوە ئەمە لە پێشبڕکێیەکدا بسەلمێنن.
یاساکە ئەوەیە دەبێت ھەر بنەماڵەیەک باشترین سێ دیاری بۆ خوداکان دروست بکەن،
لە نێوانیان، ئیڤاڵدییەکان، دەبێ قژی ئاڵتونی دروست بکەن.
دواتر لۆکی سەردانی بڕەک و ئەیتری کرد و ھەمان شتی پێ گووتن.
ئەمجارە تەنها گووتی کوڕەکانی ئیڤاڵدی داوای ئەم ئاڵەنگاریەیان کردووە.
بەڵام بڕەک و ئەیتری بە ئاسانی ھەڵنەدەخەڵەتێنران،
ڕازیبوون تەنھا بەو مەرجەی لۆکی سەری خۆی بخاتە نێو یارییەکەوە.
بە سادەیی ئەگەر بڕەک و ئەیتری بردیانەوە، لۆکی سەری خۆی ئەبەخشێت پێیان.
لۆکی چارەی نەبوو تەنھا ڕازی بوون نەبێت، و بۆ پاراستنی خۆی دەبوو ڕێگەیەک بدۆزێتەوە
بۆ دڵنیابوونەوە لەوەی کوڕەکانی ئیڤاڵدی بە براوەی بێنە دەرەوە.
ھەردوو لا لە کورتەباڵاکان دەستیان بە کارکردن کرد.
ئەیتری دەستیکرد بە ھاوارکردن بەسەر بڕەک دا و پێی گووت کە بە ھیچ شێوەیەک نەوەستێت،
ئەگەرنا شاکارەکەیان خراپ دەبێت.
دەستبەجێ مێشێکی نامۆی ڕەش فڕییە نێو ژورەکەوە.
ھەرکە پارچەیەک لە پێستەبەراز کرایە کورەکەوە، مێشەکە بە دەستی بڕەکیەوەدا،
بەڵام بە خەیاڵیدا نەھات.
دواتر، کە ئەیتری کاری لە سەر پارچەیەک ئاڵتون دەکرد، مێشەکە دای بە ملی بڕەکەوە.
کورتەباڵاکە بەرگەی گرت.
لە کۆتاییدا، ئەیتری پارچەیەک ئاسنی خستە نێو کوڕەکەوە.
ئەمجارە مێشەکە ڕێک لەسەر پێڵووی چاوی بڕەک نیشتەوە بە ھەموو توانای پێوەیدا.
و تەنھا لە نیو چرکەدا، بڕەک دەستی لە موشەدەمەکە بەر بوو.
ئەوەندە بەس بوو، کۆتا شاکاریان بە پێی پێویست نەمایەوە لە نێو ئاگرەکەدا.
لۆکی ئێستا دەرکەوتەوە لە شێوازی ئاسایی خۆیدا بە شکستیان زۆر دڵخۆش بوو،
و ھاودەمی کورتەباڵاکانی کرد بۆ پێشکەشکردنی شاکارەکانیان بۆ خوداکان.
یەکەمجار، لۆکی شاکارەکەی کوڕەکانی ئیڤاڵدی پێشکەش کرد.
قژە ئاڵتونییەکەیان بەست بە سەری سیفەوە و قژی لە گەشەکردن بەردەوام بوو،
تەنانەت لە پێشتر گەشاوەتر بوو.
و دواتر، بۆ ئۆدن باوکی ھەموو خواکان،
ڕمێکی نایاب کە دەیتوانی ھەموو شتێک ببڕێت.
و لە کۆتاییدا پەڕۆیەکی بچووک کە دەگۆڕا بۆ کەشتیەکی گەورە دروست کرا بوو بۆ فرەیەر،
خوای بەروو بووم.
دواتر بڕەک ئەو شاکارانەی پێشکەش کرد کە دروست کرا بوو لەلایەن خۆی و براکەی.
‎بۆ فرەیەر، یەکانەیەکی ئاڵتوونی ‎ڕەونەقداریان دروست کرد بوو
کە دەیتوانی گالیسکەکەی فرەیەر ڕابکێشێت بە ئاسماندا خێراتر لە ھەر ئاژەڵێکی تر.
بۆ ئۆدن، ئەڵقەیەکی ئاڵتوون کە ھەشت ئەڵقەی تری ھاوشێوەی دروست دەکرد
ھەموو نۆیەمین شەوێک.
و بۆ تۆر، چەکوشێک کە پێی دەوترا میۆنیەر.
دەسکەکەی زۆر کورت بوو، و لۆکی لەسەر ئەو ھەڵە بەرچاوە زەردەخەنەیەکی کرد،
بەڵام دواتر بڕەک توانای چەکوشەکەی ئاشکرا کرد.
میۆنیەر ھەرگیز ناشکێت، و ھەرگیز ئامانجەکەی لە دەست نادات
و ھەمیشە دەگەڕێتەوە بۆ ناو دەستەکانی ثۆر لەو شوێنەوە کە ھەڵیداوە.
وێڕای دەسکە کورتەکەی، خواکان ھەموو ڕایان وابوو کە باشترین دیارییە.
بەبیرھاتنەوەی ئەوەی چی لەسەر گرەو داناوە لۆکی ویستی ڕابکات، بەس ثۆر زوتر گەیشتە سەری.
بەڵام پێش ئەوەی کورتەباڵاکان مافی گرەوەکەیان ببەن،
لۆکی زیرەک ئاماژەی بەوەدا کە ئەوان مافی بردنی سەری ئەویان ھەیە بەڵام ملی نا،
بۆیە مافیان نییە بەھیچ شێوەیەک ملی ببڕن.
ھەموو بە نابەدڵییەوە دانیانان پێدانا، بەڵام کۆتا پێکەنین بۆ بڕەک بوو.
درێشەکەی براکەی ھێنا، لێوەکانی سمی و
دەمی دوورییەوە،
بۆ ئەوەی خوای فێڵ چیتر نەتوانێت فێڵە ڕقاوییەکانی بڵاو بکاتەوە.
ئەوەی شایەنی گاڵتە بوو ئەوە بوو خواکان نرخی ئەوەیان نەزانی.
کە ئەوە فێڵەکانی لۆکی بوو ئەوانی کردە خاوەنی ئەم باشترین شاکارانە
و چەکوشێکی دا بە تۆر کە تا ئێستاش پێی دەناسرێتەوە.